CELEX: 62019CN0264
Language: lv
Date: 2019-03-29 00:00:00
Title: Lieta C-264/19: Lūgums sniegt prejudiciālu nolēmumu, ko 2019. gada 29. martā iesniedza Bundesgerichtshof (Vācija) — Constantin Film Verleih GmbH/YouTube LLC, Google Inc.

8.7.2019   
            
            
               LV
            
            
               Eiropas Savienības Oficiālais Vēstnesis
            
            
               C 230/19
            
         
      Lūgums sniegt prejudiciālu nolēmumu, ko 2019. gada 29. martā iesniedza Bundesgerichtshof (Vācija) — Constantin Film Verleih GmbH/YouTube LLC, Google Inc.
      (Lieta C-264/19)
      (2019/C 230/23)
      Tiesvedības valoda — vācu
      
         Iesniedzējtiesa
      
      
         Bundesgerichtshof
      
      
         Pamatlietas puses
      
      
         Prasītāja: Constantin Film Verleih GmbH
      
         Atbildētājas: YouTube LLC, Google Inc.
      
      
         Prejudiciālie jautājumi
      
      
                  1.
               
               
                  Vai Direktīvas 2004/48/EK (1) 8. panta 2. punkta a) apakšpunktā minēto preču vai pakalpojumu producentu, ražotāju, izplatītāju, piegādātāju un citu bijušo turētāju, kā arī vairumtirgotāju un mazumtirgotāju, uz kuriem attiecas informācija atbilstoši Direktīvas 2004/48/EK 8. panta 1. punktam, adreses ietver arī:
                  
                              a)
                           
                           
                              pakalpojumu lietotāju e-pasta adreses un/vai
                           
                        
                              b)
                           
                           
                              pakalpojumu lietotāju tālruņa numurus un/vai
                           
                        
                              c)
                           
                           
                              pakalpojumu lietotāju IP adreses, kas izmantotas kontrafakta datņu augšupielādei, tostarp precīzu augšupielādes laiku?
                           
                        
            
                  2.
               
               
                  Ja atbilde uz 1. jautājuma c) daļu ir apstiprinoša:
                  Vai informācija, kas jāsniedz saskaņā ar Direktīvas 2004/48/EK 8. panta 2. punkta a) apakšpunktu, ietver arī IP adresi, kuru lietotājs, kas iepriekš ir augšupielādējis kontrafakta datnes, pēdējoreiz izmantoja, lai piekļūtu savam Google/Youtube lietotāja kontam, tostarp norādot precīzu piekļuves laiku, neatkarīgi no tā, vai šajā pēdējā piekļuvē tika izdarīti pārkāpumi?
               
            
         (1)  Eiropas Parlamenta un Padomes Direktīva 2004/48/EK (2004. gada 29. aprīlis) par intelektuālā īpašuma tiesību piemērošanu (OV L 157, 30.4.2004., 45. lpp.).